Държавен вестник, бр. 16, 2013 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  16
на чл. 36, параграф 2 от Регламент (ЕО) 
№ 889/2008 за намаляване на преходния период 
по чл. 24, ал. 1 в случаите по чл. 24, ал. 2.
(2) Министърът на земеделието и храни-
те издава разрешение по смисъла на чл. 36, 
параграф 3 от Регламент (ЕО) № 889/2008 за 
увеличаване на преходния период по чл. 24, 
ал. 1 в случаите по чл. 24, ал. 6.
(3) Удължаването на срока на преходния 
период по ал. 2 се определя така, че да се 
гарантира, че при изтичането му в почвата, а 
при многогодишни растения – и в растенията, 
няма остатъчни количества от разпадането 
на съответния продукт.
(4) Продукти от реколта, произведена след 
третиране в случаите по чл. 24, ал. 7, не мо-
гат да се продават с означение за биологично 
производство.
Чл. 26. Преходният период по чл. 23 за 
отглеждане на животни, птици и пчелни 
семейства по биологичен начин и продукти, 
произведени от тях, е:
1. дванадесет месеца при еднокопитни и 
едър рогат добитък, включително биволи и от 
видовете на бизоните, и във всеки случай най-
малко три четвърти от жизнения им цикъл;
2. шест месеца при преживни животни 
млечно направление, дребен рогат добитък 
и свине; 
3. десет седмици за птици за производство 
на месо, въведени в стопанството, преди да 
навършат три дни;
4. шест седмици за птици, използвани за 
производство на яйца;
5. дванадесет месеца за пчелини при 
спазване на разпоредбите на Регламент (ЕО) 
№ 834/2007 и Регламент (ЕО) № 889/2008.
Чл. 27. Преходният период по чл. 23 за 
стопанство за събиране на морски водорасли 
е шест месеца или един пълен производствен 
цикъл, като се спазва по-дългият от двата 
периода.
Чл. 28. (1) Преходният период към биоло-
гично отглеждане на аквакултури и биологично 
производство на продукти от аквакултури е:
1. двадесет и четири месеца за съоръжения, 
които не могат да бъдат източвани, почиствани 
и дезинфекцирани;
2. дванадесет месеца за съоръжения, кои-
то са източени или са преминали период на 
некултивиране;
3. шест месеца за съоръжения, които са 
източени, почистени и дезинфекцирани; 
4. три месеца за съоръжения в открити 
води, включително съоръжения за отглеждане 
на двучерупчести мекотели.
(2) Контролиращото лице подава заявле-
ние до министъра на земеделието и храните 
за намаляване на преходния период по ал. 1 
съгласно разпоредбите на Регламент (ЕО) 
№ 834/2007 и Регламент (ЕО) № 889/2008 на:
1. дванадесет месеца за съоръжения, които 
не могат да бъдат източвани, почиствани и 
дезинфекцирани;
2. шест месеца за съоръжения, които са 
източени или са преминали период на не-
култивиране.
(3) Заявлението по ал. 2 съдържа име и 
адрес на производителя. Към заявлението 
се прилагат:
1. копие на договор за контрол и сертифи-
кация с контролиращо лице;
2. копие на инспекторски доклад от по-
следната проведена проверка;
3. скици (карти) за местонахождението на 
съоръжението, за което е предложено нама-
ляване на преходния период;
4. протокол за резултати от анализ на 
почвени проби на площите, предложени за 
намаляване на преходния период, на основа 
на разпоредбите от Наредба № 3 от 2008 г. за 
нормите за допустимо съдържание на вредни 
вещества в почвите (ДВ, бр. 71 от 2008 г.), 
касаещи земеделските земи; изследванията да 
са извършени от акредитирана лаборатория.
(4) Министърът на земеделието и храните 
издава разрешение или прави мотивиран отказ 
в срок един месец от постъпване на заявле-
нието на база на становище на комисията. 
Раздел VІI
Правила за употребата на термини и означения 
на биологични продукти и храни и контрол 
върху употребата им
Чл. 29. (1) Термини и означения за биоло-
гичен метод на производство и преработка 
на земеделски продукти, продукти от аква-
култури, храни и фуражи се използват, когато 
в етикетирането, рекламните материали или 
търговските документи продуктът, неговите 
съставки или фуражни суровини указват на 
потребителя, че са получени при спазване на 
изискванията на Регламент (EО) № 834/2007, 
Регламент (ЕО) № 889/2008, ЗПООПЗПЕС и 
тази наредба. 
(2) При етикетирането и рекламирането 
на живи или непреработени земеделски про-
дукти термините и означенията, отнасящи се 
до биологичен метод на производство, могат 
да се използват само когато същите са про-
изведени в съответствие с изискванията на 
Регламент (EО) № 834/2007, Регламент (ЕО) 
№ 889/2008 и тази наредба.
(3) Забранява се използването на термини 
и означения, търговски марки или практики, 
използвани за етикетиране и/или реклами-
ране на земеделски продукти, продукти от 
аквакултури, храни и съставките им като 
биологични, в случай че: